《白雪楼》
清代·陈沂震

自古衣冠笑楚优，文章声价付悠悠。人间岂解《阳春曲》，此城犹存白雪楼。

山色千寻常耸翠，泉源万斛自飞流。乾坤清气依然在，更向何人笔底收？

作者简介：清江苏吴江人，字起雷，号狷亭。康熙三十九年进士。官至给事中。少有盛名，曾参加慎交社，与会者皆江浙名流。性好山水，所至必登临凭吊，一写胸中抱负。有《微尘集》、《敝帚集》。